


emanario 


CHUCHUBI 


«000 


INDEPENDIENTE 



Diasabra, Augustus 18, 1966 


50 ct 


^ CAMINDANAN den 
ESTADO DEPLORABLE 


$ hobennan den 

MOVECION 


$ BO DOKTER TA SIRBI 
OF NOf? 


§ mal USAMENTO D1 
NOMBER 


$ PROGRESO DI 
UTERATURA 


0 NOVELA 




VILLAGE TA PUNTRA: “KIKO A PARA DI E 
PROMESANAN HACI DURANTE CAMPANA PA 
ELECCION T’ 




! Q ■ 

& -OL'- ■ P' - c' 

/ / { A- •• 



























































































































































































































































































































































































































































































































































































































SEMANARIO - IMÓBPBMBIBMYB » 
Es.yp mas lesa na Aruba 


Obtenible na : 

Oranjestad serca 

Ituiz Store 
Playa Coffee Shop 
Eagle Store 
Piet’s Soda Fountain 
Refresqueria Hortencia 
Refresqueria Ingrid 
Refresqueria Fatima 
Refresqueria La Fama 
La Esperanza Supermarket 
Ho Kee Grocery 

San Nicolaas na : 
Refresqueria Central Madeirense 
Corner Store 
Eut Sen Fong Grocery 
Weg Seroe Pretoe 56 
Chiquito Grocery 
Chung Grocery 
Standard Grocery 

Lago Heights na : 

Johnson’s Enterprise 

Savaneta na : 

Roland Grocery 
Baby Grocery 
Refresqueria Del Ma r 


“C 


Cura Cabai na : 

La Mano de Dios 

Santa Cruz na: 

Titichi’s Grocery 
H.S. Croes Store 
Eta Cross - Sta. Cruz 350 A. 
Áruba Store 
Santa Cruz Store 

Casa Ariba na: 

Tienda Casa Ariba 22 

Tanki Leendert na: 

Tienda Geerman 
Tanki Leendert Grocery 
Tanki Leendert 281 

Paradera na : 

Paradera Store 
Mario’s Grocery 

Piedra Piat na : 

Piedra Plat Store 
Baby Store 

Noord na : 

Tienda Nortenjo 
Palm Beach Store 

Alto Vista na: 

Alto Vista Romshop 

Pos Chikito ttS : 

La Esperanza Superxnarket 

Lesa y abona 
HUCSUBI" 


1 ssmanaria <ra circulacion mas grandi na 

ARUBA 




















Nos a gusta e panel cu Senjor Pifia-Lampe di Voorlnch- 
timrsdienst a tene na Televsion y nos por bisa cu e ldea ta- 
bata sublime, pero tin algun cos cu nos kier sugen cu por ta 
na interes general di pueblo y tambe na Interes di Voorlich- 
tingsdienst, pasobra di e manera aki nos por hanja un mfor- 
macion y entercambio di ideas mas amplia. 

Den e panel a presenta varios personas cu tabata haci 
oreguntas for di un pida papel y un otro tabata contesta for 
di otro pida papel, locual tabata duna e impresion cu tabata 
un panel arregla di antemano, esaki a kita e valor esencial 
for di un panel, pasobra no tin preguntas habn y completa- 
mente del momento. 

Pa tene un '->anel liber semper ta mashar interesante 
na un homber di prensa ta indui, pasobra e senjores di pren- 
sa ta e hendenan mehor informa aki na Aruba, como nan a 
bini den contacto cu tur clasa di personas y mstancia tur dia. 

E dificulad cu tin cu un panel liber ta cu na cierto mo- 
mento esun cu tin direccion deo su man lo hanjele dilanti di 
nroblemas; si e personanan cu tabata invita no tm diciplma 
y por resulta den descusion enbez a» un debate pa. duna pue- 
blo informacionnan liber. J 

Nos a mira un biaha un panel liber na television ora a 
presenta dos boxeador y esaki a resulta un fracaso completo 

v no mucho agradabel pa mirones. 

Un panel duná pa gobierno su servicio di mformacion 
mester ta algo arib'v un nivel haltu alavez mester sa kende 
ta invita; pero no mester tin nada arreglá di antemano, sola- 
mente e tema ariba locual ta bai papia y keda anba e tema 

tambe! 


Nos sabi cu panel na television ta algo cu pueblo ta 
gusta, pero nos sabi tambe cu despues di e panel cu tabata- 
tin na television di Voorlichtingsdienst varios persona cu nos 
a puntra tocante di e panel ta di opinion cu “E tabata mashar 
bon, pero tabata falta e cos principal esta informacion liber 
del momento, sin pregunta y respuesta pre-arregla locual 
a keda demostra den e panel. 


Nos ta spera cu Voorlichtingsdienst lo presenta mas di 
e programmanan aki, PERO liber bao di gia capabel di sen- 
jor Piña caminda lo bisa solamente di locual ta bai papia y 
discuti sin ningun emcuentro di antemano. 

Tambe nos ta haci un sugerencia den tal programma pa 
no trece un persona cu no ta comprende locual ta pasando 
of locual ta papia, manera a sosode den e programma, paso- 
bra kizas net © persona ey por a haci algun pregunta of duna 

Progreso di literatura 


Un parti hopi debil di cul- 
tura Antilliano ta esun lite- 
rario. Apesar cu hopi a wor- 
de scirbi tocante Antillias na 
varios idioma, e papiamento, 
esta idioma di Antillias a des- 
aroya masha poco debi entre 
otro na e poco uso di esaki 
den literatura. Fuera di esey 
esnan na Antillias cu a trece 
obranan literario, tabata y ta 
hanja ainda na e momento 
poco apoya pa nan obranan 
for di e comunidad y autori- 
dadnan cu masha liher nan 
ta worde descurasha di es- 
aki. 

Yarios poéta Antilliano a 
yega di haci publicacionnan, 
sinembargo sin hanja bastan- 
te apoyo ni moral of finan- 
ciero cu por duna nan un 
pushing power pa continua 
cu e mes un fervor cu nan 
obranan literario. Esaki pa 
un gran parti pa falta di e 
interes pa e propio idioma, 
door di e sistema educativo 
Hulandes y na Hulandes cu 
ta domina Antillias. 

Esnan cu a hanja nan edu- 
cacion escolar y despues mas 
avanza na Hulanda ta prefe- 
ra lesa obranan na Hulandes 
debi na cu nan ta compronde 
esaki mihor cu nan propio 
papiamento. 

Apesar cu nos no por laga 
di bisa cu nobenta porciento 
di e poblacion despues di cin- 
co pa diez anja cu nan a laga 
school ya a perde majoria di 
e dominio cu nan tabatin ari- 
ba Hulandes. Fuera di esey 
henter e systema y aparato 


gobemamental na Antillias 
ta worde mantene cu commu- 
nicacion Hulandes. E diario- 
nan mas grandi na Antillias 
ta na Hulandes. 

Asina nos por sigui mus- 
tra cu pa sigur pa nobenta 
porciento e communicacion 
general di Antillias ta domi- 
na pa Hulandes. Door di esey 
nunca por a crece un berda- 
dero forza literario Antilliano. 

Maske cuanto nos por bisa 
cu un Antilliano ta pensa y 
sinti na papiamento, masha 
poco di nan por expresa e 
pensamento y sintimento aki 
na papiamento. Door di no 
por haci esaki a sosode cu 
e desaroyo literario nunica 
por a tuma lugar. Hopi bon 
obranan a worde scirbi na 
Antillias, pero na idioma es- 
tranhero. Mester yega tempo 
cu por lo menos e obranan 
aki worde traduci na papia- 
mento. Y ora cu un bon obra 
worde scirbi na papiamento 
no ta un mal idea pa tradu- 
cié na un otro idioma door di 
cual e ta hanja mas conoce- 
mento internacional, pero ta 
di balor grandi pa e obra ta 
existi na papiamento, maske 
ta algun ehemplar, cual por 
ta den bibliotecanan na An- 
tillias. Mas ainda. cu gobier- 
no lo apoya esaki pa yuda en- 
grandece e parti cultural aki 
di Antillias. 

Nos no por nenga ©u tin 
un enorme reserva di mate- 
riaal literario na Antillias, 
pero di obranan literario di 
interes primordial pa nos isla- 


nan na papiamento ya por 
haci un cuminsamento. Door 
di esaki papiamento por des- 
aroya como un idioma reco- 
noci siguramente pa e propio 
pueblo. 

Un esfuerzo basta intere- 
sante ariba e tereno aki, nos 
por a constata cu gruponan 
di comedia cu a traduci y 
presenta varios obranan tea- 
tral na papiamento. Tambe 
é persona Hubert Lopez cu 
a trece traduccionnan y spli- 
cacionnan interesante di va- 
rios partinan di ley existien- 
do na Antillias. 

Esakinan ta obranan hopi 
dificil pa presenta na papia- 
mento pero cu a worde de- 
monstra di por worde prei- 
senta. 

Encuanto literatura docu- 
mentario tocante Antillas of 
otro nos no ta mucho sigur 
pero segun nos investigacion 
tin casi nada di esaki na pa- 
piamento. 

Literatura na papiamento 
tocante ciencia (cu excepcion 
di obranan di senjor Hubert 
Lopez) historia, arte, come- 
dia. romance (cu excepcion di 
novelanan) idioma etc., An- 
tillias no a produci casi nada 
ainda. 

Novela radial, cual pa hopi 
literario na mundo ta worde 
reconoci como un parti im- 
portante di literatura, ta algo 
casi desconoci den nos teri- 
torio Antilliano. Uno of dos 
novela radial na papiamento 
a yega di worde presenta na 








Pag. 3 


"CHUCHUBI" 


Diasabra, Augustus 13, 1966 



BO TIN IDEA DI CONSTRUI 
UN CAS? 

UN BIJBOUW? 

SPAAR PLACA!! 

Cumpra bo material di construccion na 

Antiliiaanse Handel Mij. 

DAKOTA — TELEFOON: 2828-2829 

f Puntra pa nos discuento pa cash 
4 Puntra pa nos otro prijsnan especial 
4 Puntra pa nos plan di credito. 
pa: MIHO CALIDAD 
SERVICIO RAPIDO 
PRUSNAN MAS ABAO 

Cumpra na: 

Antilliaanse Handel Mij. 

DAKOTA — TELEFOON: 2828-2829 


ariba cada isla, den cual tan- 


radio na Antillias y esey ta 
basta tempo pasa. 

En corto por bisa cu lite- 
rariamente Antillias no ta 
existi. Kiko por haci pa tre- 
ce un cambio drastico den 
esaki? Laga nos constata pro- 
mer cu e gobierno di Antil- 
lias mescos cu ariba hemter 
tereno cultural, ariba e parti 
literario, tambe nan a resul- 
ta un fracaso completo. In- 
dividualmente y general- 
mente. 

Pa trece bida den litera- 
tura Antilliano mester cu- 
minsa pa duna premionan 
tur anja pa obranan litera- 
rio ariba varios tereno. Ma- 
nera poesia, novela, arte, tra- 
duccion, ciencia, comedia, re- 
ligion etc. Mientras cu e de- 
partamento di cultura y edu- 
cacion bao di un gia capaz por 
traha na proteha y program- 
ma esfuerzonan den e direc- 
cion aki, E parti masha im- 
portante di un cultura di un 
pais ta su pasado. Antillias 
tin su pasado, pero esaki no 
por yega na conocememto bas- 
tante bon di e pueblo pa fal- 
ta di cu apesar di tanto pa- 
piamento y promesa ainda 
Antillias na 1966 no tin un 
musea propio. 

Cada un di e islanan, esta 
Aruba, Bonaire y Corsow 
mester di nan musea urgem- 
temente. Cada un tin un pa- 
sado cu mester worde treci 
hunto caminda nos hendenan 
di awendia spiritualmente por 
hanja algun contacto cu e 
pasado. Nos ta compronde cu 
e gobiemonan capitalista ma- 
terialista no por a mira e 
mecesidadnan di esaki y su 
balor pa integra un comuni- 
dad. 

Ta parce cu nan no por 
óoiapronde tal ços, Un musea 


to ehemplar di articulonan di 
pasado mester worde acumu- 
la cu tur dato desponibel. 

Alavez exihi for di e musea- 
nan Hulandes pa hanja locual 
ta pertenece na Antillias 
back, pone un ley cu ta pro- 
hibi exportacion di articulo- 
nan cu balor historico pa An- 
tillias. Naturalmente tal mu- 
sea no mester bira un musea 
limita unicamente na articu- 
lonan archeologico. Pero 
tambe di articulonan di cas 
di tempo pasa. 

Fuera di esey un musea 
cu coleccion cOmpleto di tur 
mata cu ta crece ariba © isla, 


un coleccion di tur bestia cu 
ta y tabata biba ariba e isla.. 

Un seaquarium cu tur clase 
di bestia di lamar cu ta biba 
rondo di e isla. Un coleccion 
di documentonan y archivo 
etc. 

Nos no tin nodi di splica e 
balor grandi di esakinan pa e 
pueblo mes y e bishitantenan 
di exterior (turista). 

Pesei nos kier a haci un 
suplica ariba tur organisa- 
cionnan na Aruba cu di un of 
otro manera tin algo di haci 
cu e cultura di Antillias en 
general, pa sera cabez hunto 
y cuminsa move pa yega na 
eleva nos cultura na un nivel 
di balor. 

EDITORIAL 

contestacion interesante, pero como e no tabata conoce e 
idioma e ta sinta solamente pa un “adorno,” duna un relato 
y cu esei fin di dje a jega, aunke e ta keda sinta como adorno 
ariba un stoel den e grupo cu ta duna e panel, y e no ta 
comprende nada di locual ta sosodiendo rond di dje. 

Nos ta spera cu Voorlichtingsdienst lo tuma nota di e 
suggestion aki, na interes di tur concerni. Gloria noble 
patria, “Voorlichting” (Informacion) liber ta e palanca di 
tur democracia! 

POLITICA 

Hobennan den movecion 


E resultado di ultimo elec- 
cion pa Staten di Antillas dia 
8 di Juni ultimo apesar no 
tanto visible ainda a. trece 
cierto cambio den e ideolo- 
gia di e partidanan na Aruba. 

Espeicialmente e dos partida- 
nan mas grandi, esta Partida 
Patriotico Arubano (P.P.A.) 
y Arubaanse Volks Partij 
(A.V.p.) a realisa cu e anja 
1966 a inieia e periodo pa 
cuminsa prepara politiconan 
hoben pa futuro. P.P.A. abier- 
tamente a anuncia immedia- 
tamente despues di e ultimo 
eleccion cu e partida lo wor- 
de reorganisá, apesar cu no a 
worde declará den cual direc- 
cion e reorganisacion lo tuma 
lugar, nos a logra acumula un 
dato cual ta mustra cu va- 
rios hoben cu ta promete hopi 
politicamente a worde aserca 
y hasta parce ta worde ge- 
coach caba pa e proximo elec- 
cion di eilandsraad, esta pa 
Aruba na cuminsamento di 
otro anja. Esaki ta indica cu 
e.o. e partida di P.P.A. lo 
hanja un transformacion hu- 
benil cual siguramente ta wor- 
de haci na un momento opor- 
tuno. Esaki lo yuda na en- 
grandece e ideologia di e par- 


tida, duné un capacidad labo- 
ral mas grandi cual den e ul- 
timo campanja pa Staten ya 
a resulta di ta efeetivo. Va- 
rios hoben den e partida na 
ultimo campanja a presta un 
labor grandi cual no cabe 
duda a yuda e partida hopi, 
apesar cu esaki a bai atras. 

E baimento atras probable- 
mente mes ta debi na cu e 
hobennan cu no a worde rei- 
conoci completamente como 
politiconan capacitario no a 
hanja tur e oportunidad pa de- 
monstra nan capacidad. E po- 
liticonan “di e grupo bieuw” 
no tabata completamente si- 
gur ainda cu nan por duna 
e hobennan di nan partida tur 
oportunidad pa bai abierta- 
mente den e campo di batalla 
politico,, sin un background 
politico bastante fuerte. Has- 
ta tabatin politiconan cu no 
kier a reconoce e valor di e 
politiconan hoben. Un di es- 
akinan tabata senjor W. Lam- 
pe, kende tabáta numero uno 
ariba lista di P.P.A. Clara- 
mente el a declara den un in- 
trevista na nos, promer cu 
eleccion pa Staten cu e no ta 
simpatisa e “chabalitonan” 
den politica. Di otro banda e 


resultado di eleccion a demon- 
stra di mester tene cuenta cu 
e hobennan debidamente. Sen- 
jor F.L. Maduro, un di e po- 
liticonan hoben por ehemplo 
a prueba esaki, ora cu ariba 
e lista di UNA/PIA el a acu- 
mula mas voto cu tur su co- 
leganan ariba mes un lista, 
kendenan tin mas hopi anja 
den politica activo cu e mes. 

A.V.P. cual tambe a haci 
un prueba cu algun hoben a 
mira e resultado basta favo- 
rable y ya ta dunando su ho- 
bennan mas oportunidad pa 
demonstra nan capacidad. Ta 
wordei sperá cu siguramente 
e listanan di A.V.P. y P.P.A. 
pa e futuro eleccion lo ta hopi 
mas hoben cu nunca antes. 

Den caso cu e initiativo- 
nan aki worde realisa, por 
spera un cambio notable ariba 
tereno politico y goberna- 
mental na Aruba. No cu e 
“grupo bieuw” lo bira me- 
nor, esaki naturalmente lo 
keda e grupo cu tin mas di 
bisa, pero e capacidad y idea- 
nan fresco di e hobennan, di 
cual majoria tin un of otro 
grado halto di estudio lo ta 
di gran balor pa formamento 
di un eilandsraad cu lo tin 
mester den e cuatro anja cu 
ta bini, pa enfrenta problema- 
nan serio cu ta worde sperá. 
Politicamente entre e hoben- 
nan aki lo no existi e “per- 
demento di tempo” cu storia- 
nan bieuw di batalla politi- 
co, of principionan bieuw cu 
hopi biaha a mustra ta na 
desventaha di e progreso di 
e isla. Principionan bietuw y 
capricho politico. Cu renoba- 
cion di e partidanan, por re- 
sulta un renobacion di gobier- 
no, un renobacion di eilands- 

raad y casi sigur un mihor 
comprendemento di e urgen- 
cia general di e isla. 


nan grandi e ta hanjando re- 
conocemento. Y esey ta un 
bon sinjal. 

Toch nos ta hanja cu nos 
mester sende un luz corra y 
avisa pa tene cuidao cu e 
“movecion” aki no crea mu- 
cho poder sin cu e hobennan 
tin un bon saber di e “histo- 
ria politico” y “historia eco- 
nomico” di e isla. Majoria 
ta hobennan cu a studia pa 
basta anja for di tera y ki- 
zas no ta realisa con e situa- 
cibn berdadero di e isla di 
politieamente, social y eco- 
nomicamente. Pues ta cono- 
ci cu den ultimo anjanan den 
eilandsraad na Aruba, como 
75 porciento si no ta mas di 
e miembronan di eilandsraad 
ta bai reunion, unicamente pa 
bisa cu nan tabata tey, of 
manera nos a bisa “keinta 
banki” y ora di vota pa algo, 
bisa SI of NO segun partido 
propone. Nos ta hanja e em- 
presion icu promer cu nan bin 
reunion nan no sabi mes di 
kiko ta trata y despues cu 
nan a vota y bai cas, ainda 
nan no sabi pa. kiko nan a 
vota. Esaki por ta mustra 
poco ridiculo di mas, pero 
berdad ta mustra asina. Mas 
diplomaticamente bisa, en pa- 
sado nos tabatin un eilands- 
raad mucho pasifico. Activi- 
dad tabata bin di solamente 
tres of cuatro miembro. Es- 
aki a causa cu e.o. Bestuurs- 
college tambe ta bira pasi- 
fico door di falta di bastante 
injeocion pa energia for di 


parti di eilandsraad. Di nos 
banda nos ta aplaudi e initia- 
tiva di e partidanan grandi 
di demonstra cu nan ta dis- 
puesto pa cuminsa duna ho- 
bennan capacita y interesa 


Encuanto e campanja poli- 
tica pa eilandsraad mes. Un 
partida nobo lo ta probable- 
mente PRO (Partida Revolu- 
cionario Obrero) bao gia di 
senjor F.L. (Wijkie) Maduro. 
E combinacion U.N.A./P.I.A. 
lo keda existi probablemente, 
mientras cu e dos partidanan 
A.V.P. y P.P.A. lo keda como 
e dos favoritonan di e icarrei- 
da. Te ainda ta worde trata 
na yega na un combinacion 
entre A.V.P. y U.N.A./P.1.A. 
en bista di e resultado di elec- 
cion di Staten. Di otro banda 
nos no ta kere den esaki. In- 
dicacionnan ta cu U.N.A. sigu- 
ramente lo trata di mantene 
su politica di no afiliacion te 
despues di eleccion. Apesar 
cu e balanza ta mustra hopi 
cu U.N.A./P.I.A. lo keda 
mantene nan “estado” di opo- 
sicion durante y despues di 
campanja, esfuerzonan pa 


banda di e partida di gobier- 
no ta worde haci pa evita cu 
UNA lo causa nan sorpresa. 
Pero con nos bira of balia 
UNA lo tin e sorpresa. Tin 
observadornan ta pronostica 
un “landslide” na Aruba. Nos 
no ta di acuerdo cu esaki, 
debi cu na Aruba a worde de- 
monstra cu e votadoman ta 
masha consiente di cual di e 
partidanan cu sinta den Be- 
stuurscollege di Aruba den e 
cuatro anja cu ta bini lo tin 
masha hopi dificultad cu e 
situacion economico social. 

Y e unico gobierno cu por 
trece un cambio berdadera- 
mente pa mihora e situacion 
ta un gobiemo radical cu un 
eiilandsraad radical su tras. 

Y esaki nos no ta mira so- 
sode na Araba por lo pronto. 

Pues un gobierno radical 
lo bai “full-out” pa mehora- 
cion, manera presidente Ba- 
laguer di Republica Domini- 
cana. 

Por ehemplo un gobierno 
radicai na Aruba lo cuminsa 
pa baha salario di © deputa- 
donan na mita, etc. Pero ya, 
por lo pronto e ta un sonjo. 


CURSUS SUCCES 

Na September nos ta cuminza cu e siguiente Cursonan: 

1. Steno (Hulandes-Ingles-Spanjo). 

2. Boekhouder I 

3. Boekhouder II 

4. Praktijk Diploma Boekhouden 

5. Ingles (Conversacion) 

6. Spanjo (Conversacion) 

7. Asp. Agent van Politie 

8. Algemene Ontwikkeling. 

9. Handels Correspondentie (Nederlands-Engels) 
Inscribi awe mes y pericura asina pa bo futuro. 

CURSUS CUSSES na Playa Tel. 1534. 

na Santa Cruz Tel. 8060. 
na San Nicolaas Tel. 5791. 
PTDI NOS FOLDER GRATIS. 


Encuanto e “movecion” 
nobo aki ariba tereno politi- 
co na Aruba, nos a ripara cu 
especialmente den e partida- 


den politica pa pone nan peso 
den balanza. 

Bo dokter ta sirbi of no ? 


Un caballero na O’Stad di 
edad basta avanza un anochi 
ta bira teribel malo. 

Su yiu ta corre jama dokter 
na telefoon. E ta informa dok- 
ter cu su tata ta hopi malo y 
si doker por bin cas, bin weta 
ki falta e tata. 

E yiu cu no ta dokter na- 
turalmente no por bisa ta 
kiko falta su tata exactamein- 
te, pero e ta sinti cu e ta 
hopi malo. Ariba conseho di 
e dokter e ta logra pone su 
tata den auto y hibé te serca 
e dokter. 

Na e momento cu e dokter 
mira su tata y examina rapi- 
damente e ta constata cu e 
homber a hanja un atake 
fuerte di icurazon. 

Cu ambulansa e mester 
worde hiba hospital pa trata- 
mento varios siman, prome 
cu ei recupera. 

Y esaki ta algo cu ta tuma 
lugar continuamente na Aru- 
ba. Hendenan ta bira malo 
anochi y no por hanja dok- 
ter, apesar cu cierto dokter 
mester ta na warda. 

Pakiko? Con por ta cu na 
Aruba. di siglo aki tal cos 
por sosode? Di parti di va- 
rios dokteman nos a. hanja 
es respuest acu varios biaha 
nan ta worde sacá for di nan 
cama of fiesta, teatro, etc. 
pa un patient kende solamen- 
te tin un dolor di eabez, do- 
lor di dede, pia etc. 

Algo masha chikito. Nos 
por compronde es ora ey cu 
tin dokter cu no ta reaccio- 
na mas asina liher ora nan 
hanja un jamada na cas. 

Apesar di esaki nos ta han- 
ja cu tal accion di cierto dok- 


ternan ta masha malo y por 
resulta fatal. 

Ta consehable pesey pa 
cada famia tin un dokter di 
cas icu e por conta cuné na 
ora di mester. 

Y con bo por hanja sábi 
cual dokter bo por conta cu- 
nele? 

1. Un bon dokter di fa- 
mia, promer biaha cu bo bi- 
shitele pa un consulta lo tra- 
ta di duna bo un examinacion 
completo. 

Cu esaki e por yuda bo 
mas liher den caso di urgen- 
cia. Pues e conoce bo “histo- 
ria medico.” 

Si e dokter ignora esaki, ta 
pasobra e no ta interesa den 
bo como un patient serio of 
e ta mucho preocupa pa gana 
placa mas liher posibel. 


E ta ignorante. Y si bo 
jamé den oranan di anochi pa 
judanza of consulta, sigur e 
lo no ta mucho interesa pa 
bin serca bo y lo bisa bo bin 
mañan. 

2. Edad di un dokter. Un 
dokter mucho bieuw kende a 
pasa su sesenta anja en ge- 
neral no ta mucho activo mas. 

Apesar cu tin masha hopi bon 
dokter di edad avanza. Un 
dokter di edad avanza ta un 
dokter preocupa pa su so- 
siego. 

3. Un dokter cu ta bai cu 
vacacion y no iriforma bo na 
tempo kende lo keda su lu- 
gar ta sin cuidao pa su pa- 
tientnan y por laga bo na 
calla ki ora cu bo mester di 
dje. 

4. Un dokter cu ta gusta 
bebe hopi of fiesta hopi. No 
tin un manera exacto pa con- 
trola si un dokter ta alcoho- 
lico. Pero wowonan hopi 
corra, nanishi cu ader corra 
chikito y cu mannan lomp ta 
algun senjal cu por duna bo 
sospecho. 

5. Un dokter nervioso. Si 
bo ripara cu e ta hopi ner- 
vioso y ta trata bo na un ma- 
nera grosero, cuidao cuné. 

6. Un bpn dokter di cas 
na Aruba despues di cu el a 
manda bo na un especialista 
(segun exihencia local) lo 
keda interesa den bo estado 
fysico y casi sigur lo bishita 


bo na hospital of na cas pa 
sabi con bo ta sigi. 

No pa gana bo placa, pero 
pa keda na haltura di bo pro- 
greso. 

7. Un dokter cu ninga di 
bin bo icas ora bo mester di 
dje y bisa bo bolbe majan 
ora cu bo ta trata di siguré 
cu bo mester di dje lubida 
cu e ta existi. 

Tur bon dokter sabi cu su 
profesion ta pa juda tur hen- 
de, cualkier ora di dia cu es- 
aki ta necesario. 

No unicamente ora di con- 
sulta na su oficina, pero du- 
rante 24 ora pa dia y 7 dia 
pa siman. 


Nos ta contento y orgulloso 
cu na Aruba nos tin algun 
dokter nan ainda cu nos tin 
confianza den nan. Si tur ta- 
bata asina lo sigur tur dok- 
ter na Aruba a hanja con- 
fianza di nos, Amen. 


UNDA BO BIRA 
TA BO AMIGO 

CHUCHUBI 

BQ TA MIRA 


"Empleadonan nobo” 

Desde algun siman tin na 
Aruba mas cu binti caballero 
for di Corsow, kendenan a 
worde manda Aruba pa bin 
traha akinan en preparacion 
pa duna cada ciudadano di 
Aruba un caarchi di identifi- 
cacion. Nan trabao ta na ofi- 
cina di censo (Bevolkingsbu- 
reau) na Oranjestad, caminda 
nan ta haciendo e preparacion- 
nan pa duna cada persona un 
caarchi cual a indica dato ci- 
vil di su persona. (Na prison- 
nan grandi na Meirca nan ta 
duna cada prisonero un num- 
ber). 

Esaki por facilita un perso- 
na hopi cos, especialmente ora 
cu por ehemplo e tin di iden- 
tifca su mes na polis, of na 
otro autoridadnan of negoshi- 
nan cu sa exihi un identifica- 
cion pa cierto motibo. 

Locual sinembargo tin hopi 
hende indigna den e cuestion 
aki na Aruba, ta e echo cu 
mas cu binti persona mester 


na bevolkingsbureau 

a worde manda for di Corsow 
pa bin haci e trabao aki na 
Aruba. Naturalmente esaki a 
worde haci en vista cu tempo 
cu ta worde gana, si na lugar 
di esey mester a entrena un 
grupo mes grandi asina na 
Aruba pa haci e trabao. Pero 
economicamente e no ta sano 
en todo caso. Nos ta sigur cu 


mas placa ta wordei gasta pa 
e hobennan di Corsow traha 
na Aruba. cu si a tuma tempo 
pa sinja un grupo na Aruba 
pa haci e trabao. Y fuera di 
esey e politica den dunamen- 
to di trabao lo a hanja un 
aprobacion mas grandi serca 
nos hendenan na Aruba. Pues 
mira cuanto hende, cuanto ho- 
betnnan ta sin trabao na Aru- 
ba y sinembargo.. 



UN KAARCHI DI IDENTIFICACION 
ANTILLIANO. 

Cosnan stranjo den mundu 


Ta worde calcula cu pobla- 
cion di mundo lo jéga 7.5 bil- 
lion na anja 2000, locual ta 
un aumento di 100 por ciento 
den e anjanan cu ta resta pro- 
mer cu siglo 21. 


No ta necesario pa mix bo 
propio cocktail mas na cas. 
Bo por hanjé na botter. 

Y e ta di primera calidad. 


Un investigacion ta mustra 
cu cada bon chauffeur ta haci 
un promedio di cinco viola- 
cion den cinco minuut cu e 
ta ariba caminda. 

E no ta usa su signal-light 
na tempo, e no ta usé por 
completo e ta corre meimei di 
caminda etc. 


Na E.U. varios ciudad a 
kita limite di velocidad ariba 
caminda. Stranjo ta cu esaki 
no a causa cu tin mas acci- 
dente of desgracia nan di tra- 
fico. 


E momento mas peligroso 
ariba caminda no ta ora cu 
awa ta jobé duro, pero ora 
cu e ta pingi. 

E mihor tire nan cu por tin 
no por evita un slipmento 
ora cu bo brake. 


Despues di cinco anja di 
investigacion cientificonan a 


conclui cu sunchimento por 
trece danjamento di djente. 
Kizas nan lo conseha awor 
pa skeiro djente despues di 
sunchi. 


Un dokter na Harvard E.U. 
a declara cu hende muheman 
ta biba mucho largo. 

Nan tur mester muri entre 
45 pa 50 anja. 

Nan ta e unico den natura- 
leza cu ta biba mas largo cu 
nan tempo di productividad. 


Asina icu un solda Merica- 
no hanja un jamada pa wor- 
de transporta pa Vietnam, un 
bishita e ta hanja sigur, y ta. 
di un represenante di un no- 
tario pa traha su testament. 


THE TALK OF THE TOWN 



Distributor: 


E. F. Debrot Inc 

TEL. 1040 


BATA 

PA SAPATONAN DI MUCHA PA VACACION OF 
PA BAI SCHOOL, DURADERO Y BARATA 
PASA NA 

BATA 

MIHOR CALIDAD — MIHOR SERVICIO 
Nassaustraat 49 1 —— Tel. 3 3 4 6 

"CHUCHUBi” 


< Rincon numoristico > > 


Un persona kende no ta 
gusta politico Antillano pa 
nada pa icasualidad tabata 
biahando cu uno pa Caracas. 

“Bo a jega di tende”, el a 
puntra e politico, “cu na Co- 
lombia, ki ora cu nan fusila 
un politico nan ta fusila un 
burico junto cuné?” 

“No,” e politico a contes- 
ta, “pero laga nos tur dos ta 
contento anto cu nos no ta 
bayendo Colombia.” 


Juan Bobo: Perde? Si mi 
no a siguie lo mi no a yega 
cas nunca. 

Juan Bobo mester di bril di 
bista y a bai dokter. 

Dokter: Cuanto linea tin 
ariba e borchi senjor Bobo? 

Juan Bobo: Cual borchi? 


Limosnero: Senjora bo tin 
panja bieuw di bo esposo pa 
tira afor? 

Senjora: No, te ainda nos 
ta biba hunto. 


con bo jama? 

Juanita: Esey tambe ta 

den buki di telefoon. 


Senjora di Pedrito a caba 
di bira masha rico y tabata 
trata di haci empresion: “Mi 
ta haci mi diamantenan limpi 
cu champagna, mi rubianan 
cu binja, mi esmeraldanan cu 
brandy y mi prendanan di 
oro cu leechi.” 

“Ami no ta limpia esnan 
di mi” senjora di Juan Bobo 
a contesta; “ora nan ta 
sushi mi ta tira nan afor.” 


Un compania grandi na 
Aruba a lanza un programa 
di “Coin your Ideas”. 

Nan a priminti pa paga 
fl. 50,— pa cada bon idea pa 
spaar placa. 

Un empleado hoben a man- 
da un idea pa haci e premio 
fl. 25,— na lugar di fl. 50,— 
y a ricibi e promer premio di 
e compania. 


“K, nde cu por tuma mi 
worries ian over ta ricibi mil 
florin pa cada worry”, un ho- 
ben desespera a bisa. 

Su enamorada a miré bon 
y a bisé “O.K., awor unda e 
tnil florin ta?” 

“Bon esey ta mi promer 
worry” tabata contesta di e 
hoben. 


Juan Bobo: “Mi senjora a 
pidi mi bai tira un pushi 
bieuw cu ta camna rond di 
cas leuw den mondi.” 

Pedro: Y boso a tiré afor 
y e no a bolbe mas? 


Cantante na television: 

“Ki ora cu mi canta, awa 
ta basha for di mi wowo. Kiko 
mi por haci pa stop esey ?” 

Maestro di ceremonia: 
“Yena bo oreanan cu catuna.” 

Juan Bobo: Duna mi bo 
number di telefoon, e ora ey 
mi por jama bo. 

Juanita: E ta den buki 

di telefoon. 

Juan Bobo: Masha bon y 


PRESIDENT SCOTCH WHISKY 


ROBBIE BURNS 

SCOTCH WHISKY 


HARMS BROTHERS 

TELEPHONE 1S97 - 3299 




Juan Bobo: Pero jiu pakiko 
bo ta come cu cuchiu? 
Juancito: Papa mi forki ta 
lek. 

Pastor: “Bo ta reza tur 

anochi Juancito?” 

“Si, pastoor” Juancito a 
contesta. 

Pastoor: “Y bo ta reza 

mainta tambe?” 

Juancito: “No Pastoor, 

mainta mi no tin miedo.” 

Protesta contra mal 
usamento di nomber 


Anteriormente nos a jega 
di haci mension caba di echo 
cu tin un usamento di nomber 
como gusto ariba tereno di 
deporte na Antillas. 

Sea na Aruba of Corsow 
ciero grupo ta lanta un orga- 
nisacion deportivo y malamen- 
te ta duna esaki un nomber 
como fuera ta algo Antillano. 

Nos ta bisa malamente pa 
e motibo cu tal nomber no ta 
responde na su proposito. 

Si un organizacion inclui 
den su nomber e palabra “An- 
tillano,” por ehemplo Antillian 
Racing Club, anto e palabra 
ta indica pa tur hende com- 
pronde bon cu ta un club di 
carreda Ant.ila^o. 

Sinembargo si ta club An- 
tillano worde funda na Cor- 
sow y ta indica claramente 
den su statuutnan cu ta un 
club pa por ehemplo promove 
carreda na Corsow, cu’n direc- 
tiva unico y solamente di 
Corsow anto esey kiei meen 
cu e no ta un organisacion 
Antillano, pero Curazolefio, of 
Arubiano. 

En otro palabra ta nifica 
e ora ey cu e nomber ta worde 
usa malamente. 

Den “Chuchubi Magazine” 
nos a jega di mustra anterior- 
mente caba cu pa percura pa 
tal mal usamento di nomber 
Antillano worde evita mester 
bin un cambio den aprobamen- 
to di statuut di cierto organi- 
zaeion. 

Esaki ta evita bruhamento 
den exterior y conflictonan 


na AniJlas. Antillas ta com- 
poni pa mas icu un solo isla, 
y ariba e base ey nos mester 
sigi traha. 

Un organizacion ta Antilla- 
no si e ta worde componi pa 
Antillanonan y no pa por 
ehemplo Bonerianonan so, 
Arubianonan so of Curazo- 
lenjonan so. 

Tal sorto di mal usamento 
di nomber a bolbe tuma lugar 
ultimamente. 

E team di baseball Cura- 
zolenjo cual a bai Hulanda pa 
hunga un serie di wega aya- 
nan, a worde y ta worde in- 
troduci como un team An- 
tillano, locual e no ta. 
Hustamente A.B.B.A. (Ama- 
teur Baseball Bond Aruba) a 
protesta contra e mal hecho 
alci serca Radio Nederland 
Wereldomroep na Hilversum, 
Hulanda cu ta indica e team 
Curazolenjo como team Antil- 
lano. 

E telegram a worde manda 
dia 8 di Agosto ultimo y fir- 
ma pa e presidente di ABBA 
Dr. C. Zaandam. 

Di nos parti, pa bolbe na 
Antillas, nos ta acusa tur es- 
nan cu ta permiti tal mal usa- 
mento di nomber, cu nan ta 
causando conflictonan serio 
entre deporte di Corsow y 
Aruba cu e proposito di usa e 
“politica” di “dividi y domi- 
na.” 

Door di causa desunion, 
cierto figuranan ta logra man- 
tene nan posicionnan domi- 
nante na Antillas. 


Posicionnan dictatorial cu 
en pasado y te ainda ta cau- 
sando cu no por jega na un 
berdadero organizacion depor- 
tista Antillano. 

Y maske berdad ta kima, 
nos mester bisa icu e figura- 
nan aki ta sintá na Corsow. 


6RANOMATIC 

STANDAARDmoJ 

Voor School! 



Maat 28-31 .... Fl. 8.95 
Maat 32-35 .... “ 9.50 
Maat 36-40 .... “ 9.95 


Sterke stappers... 


voor elke dag! 



Nassaustraat 99 

Teenager di Aruba bo sabi con mi jama ? 



Teenagers di Aruba ata 
nos atrobe cu nos concurso 
“CONOCE BO ARTISTA.” 

E siman aki nos feliz gana- 
dora ta e simpatica señorita 
JEANNY FLORES di Rond- 
weg 57, Dakota. 

Nos ganadora di siman pasa 
tabata Sonia Buckley di Ar- 
chimerdesstraat No. 6. O’stad. 

Que hubo teenagers di San 
Nicolas, mustra cu boso tam- 
bei por tuma parti den e eon- 
curso. 

Teenagers nos ta spera 
hopi has carta en lo futuro. 
E ganador of ganadora por 
pasa na oficina di “Chuchubi 
Magazine” y reclama su vale 
pa un disco completamente 
na su gusto, y completamen- 
te Gratis na ROGER SALES. 


E siman aki nos ta signi cu nos oferta special na e teenageman di ^scTur 
sliman nos lo publica un portret di un of otro artista extranhero, 1 Oraniestad 

mester manda e nomber na Redaccion di “Chuchubi , . 0X 

Aruba. E teenager cu manda e nomber correcto ta ricibi un disco comp e 
tis pa cortesia di Amigo Chuchubi y Roger Sales na Oranjestad. 


Simplemente yena e formulario original aki bao y mandé pa e redaccion di 

chubi” y gana tur siman un disco di un artista . P 0 Box 300 

E formulario pa yena y manda na redaccion di CHUCHU 


“Chu- 
ta: 



formulario aki aden y bo por gana un disco cu bo ta prefera. Tur teenager di 
formulano aki auen y P s tar giman Bo carta mest er yega serca 

di “CHUCHUBI”. 


Manda e 

Aruba keda pendiente di e oferta sensacionai 
nos promer cu e publicacion di e otro numero 

Maske bo no kere 


Dios ta duna tur parha su 
cuminda, pero e no ta tiré 
den su neishi. 

-xx- 

Nada den e mundo aki no 
ta cambia, si un hende no 
fcambié, 

-xx- 

Pen ta lenga di pensa- 
mento. 

Muher ta worde stima pa 


loke nan ta, y homber pa loke 
nan priminti. 

-xx- 

Prosperidad no ta existi 
door di tin hopi propiedad, 
pero door di tin poco deseo. 
-xx- 

Titulo y rikeza ta cadena- 
nan di oro sinembargo nan ta 
keda cadena. 


E candeia cu bo cende pa 
un enemigo mayoria parti ta 
kima bo mes mas fuerte. 

-xx- 

Tin hende ta actua prome, 
pensa despues y arepenti pa 
semper. 

--xx-- 

Pensa malo si bo kier, pero 
es ora ey pensa pa bo mes. 

Pa bo goza di bo bida, biba 
cada dia manera cu esey lo 
ta e ultimo. 

-xx-- 

Tur locual mi ta, of ta spe- 
ra di bira, mi mester gradici 
na mi mama. 

Abraham Lincoln. 

E STORIA DI UN AMIGOE 

Na Aruba nos tin un “ami- 
g-oe” di cual su storia ta 
tristO'. 

E ta asina un bon “ami- 
goe” cu si pa mala suerte bo 
hiba un carta dirigi na “Chu- 
chubi Magazine” of Ricardo 
Engelen redactor di “Chu- 
chubi Magazine” pa error 
sarca nan, e “amigoe” aki ta 
tuma e icarta pa su mes y 
despues cu menaza cu recher- 
che, e persona cu mester han- 
ja e carta por bai pasa buske, 
apesar cu anteriormente e 
“amigoe” a declara cu e no 
tin né. Ora cu Uchee’s Place 
manda algun cos di bebe y 
come pa “Chuchubi Magazine” 
y pa error entrega na e “ami- 
goe,” e “amigoe” ta tuma 
nan pé, apesar cu e no a en- 
carga nan. Un “amigoe” cu 
tin masha dolor di cabez pa- 
sobra “Chuchubi” ta fluit 
ariba su dak. 

E “amigoe” cu ta yama su 
mes “Amigoe di Corsow” y 
na Aruba “Amigoe di Aruba”. 
Esta un bon “amigoe” nos 
tin na Aruba, 


SELEMAR 

“PARAISO D I REGALOS” 
Oranjestad - Nassaustraat 75-B — Telefoon 1371 



SELEMAR 

Caminda semper bo ta logra hanja regalos exclusivo! 

Camindanan den estado deplorable 


Tur donjo di auto sabi cu si 
e no paga e number di su auto 
e no por corre cu ne ariba ca- 
minda di Aruba. Esey ta 
ley. Y no tin cuenta cu bo no 
tin placa, pa bo corre cu bo 
auto bo mester paga number. 

Awor bo a yega di puntra 
bo mes pakiko bo ta paga 
number di auto. Simplemente 
pasobra cu gobierno kier saca 
e placa for di bo saco? 

Bo ta paga number di auto 
pa mantenecion di e caminda- 
nan ariba cual bo ta corre. 
Pa traha camindanan nobo. 

Pues ta logico, bo tin un 
auto bo kier corre tanto po- 
sibel ariba camindanan cu no 
ta plama e motor di bo auto 
for di otro. No camindanan 
manera esun entre La Espe- 
ranza na Pos Chikito y poteo 
pa bao di Commandeurs Baai 
Club na Savaneta. Un caminda 
masha hopi usa tur dia, pero 
den un estado masha malo. 
No ta cos di papia mes di e 
camindanan den Seroe Pretoe 
y becindario. E caminda di 
Noord pa Malmok, cual tin 
mas buraco cu un zefta. Y 
asina nos por keda menta un 
gran cantidad di camindanan 
hopi usa tur dia cualnan ta 
den situacionnan deplorable. 


Abona 

y 

lesa 

CHUCHUBI 


Pero pakiko nan no por 
worde drecha debidamente? 
Pakiko nos ta paga number- 
nan di auto anto ? Ley di go- 
'bierno ta exihi pa un auto 
por corre ariba caminda e 
mester ta aproba pa autori- 


dadnan y mester responde na 
eierto exihencia. Nos ta kere 
cu pueblo cu tin auto tambe 
tin e derecho di exihi pa nan 
autonan cu mester ta den bon 
condicion por corre ariba ca- 
mindanan den bon condicion. 


Humble - Weld 



Humble-Weld 7500 CEKENT 


Recomenda pa e.o. siguiente usonan 

4 Pa pega tur cos en general 
♦ Pa patch 

+ Pa haci algo waterproof 
+ Pa fortifica y pega material di concreet. 

J.E.P- CABENDA 


La Moda y La Moderna 

NOTICIA SENSACIONAL: 

50% DI REBAHA ARIBA TUR ARTICULOS. 
TUR MERCANCIAS MESTER BAI! 

HURRY — HURRY — HURRY 















Masha gewoon. Mi a stu- 
dia firmemente, mi a caba mi 


carrera medico y awor mi ta 
especializando den cirug'ia. 
Tambe mi ta preparando pa 
doctorado. Mi ta sigura bo cu 
e especaiidad cirugica ta apa- 
ciona mi mas cu tur cos na 
mundo.” “Y ainda bo ta per- 
sisti bo hobby di toreamen- 
to?” “No, mi no a stop cu 
esey. Mi ta considera esey 
como mi unico destraicion, 
fuera di mi estudio. Mi ta si- 
gur cu si nan propone mi pa 
torea mi lo triunfa. Mi a sinja 
torea bon, tambe ariba cabai.” 

“Y ainda bo no ta compron- 
de cu toreamento no ta bon, 
ya cu bo ta bai bira un me- 
dico?” 

“Bo ta equivoca. Tanto aki 
como na otro partinan semper 
tin hende homber aristocrata 
y cu tin un trabao brillante 
cu ta destaca den toreamento. 
Cuminzando di e siglo aki un 
joven aristocratico, jama Don 
Siro Ruiz a sobresali como un 
di e promer toreadoman y 
despues eil a bira un politico. 
Pesey cu ami no ta kere cu 
mi ta rebaha mi mes, si mi 
mester enfrenta mi mes cu un 
toro. Y tampoco ningun hen- 
de no por tira eseiy den mi 
cara, despues cu mi bira ei- 
rujano.” “Homber ta dificil 
pa compronde.” “Y muher 
awor’.... pero laga nos stop 
di papia over di esaki. Conta 
mi algo di bo bida Anna Ma- 
ria. Bo ta tin amores?” 

“Nan tabata namora mi.” 
“Kier meen cu bo curazon ta 
liber ainda anto?” E mucha 
muher a cuminsa hari. “Mi 
ta tratando di eligi.” “We l 
escohe bon, mucha. Tin masha 
poco homber cu merece bo.” 


“No gaba mi mucho”. “Y 
abo, bo tin un mucha mu- 
her?” “Si, e cirugia. Na dje 
mi ta dedica tur mi amor y 
tur mi esfuerzonan.” “Esey 
no ta completamente berdad.” 
Berdad tin ora mi sonjonan 
ta coi loco. Pero toch mi ta 
compronde cu ta sonjo nan ta 
y no realidad.” E mucha mu- 
her tin gana di puntré hopi 
cos. “Mi mester kere cu ain- 
da bo ta mes romantico cu 
cinco anja pasa?” “Kizas.” 

Di repente el a bolbe tene 
e mucha muher su man. “Ta 
haci cinco anja pasa cu bo 
tabata un mucha muher chi- 
kito y ami un mucha homber 
hoben. Y si mi reeuerdonan 
no ta falla, lo mi por bisa cu 
durante varios anochi nos dos 
a sonja hunto, ami y abo. Ki- 
zas ami tambe por bisa asi- 
na.” E coqueteria di e mucha 
muher ta cuminsa exita e 
mucha homber di 24 anja. 

“Pero ademas, loke ta ber- 
dad ta cu na e momento aki 
e ta sintiele mas gozá cu ora 
e ta den presencia di cual- 
kier di su aventuranan di cus- 
tumber cu un di su amigonan. 
Di repente e mucha homber 
a cohele braza. “Mi a sunchi 
bo un biaha caba Anna Ma- 
ria. Nunca mi no a lubida 
esey.” 

“Si. . . . ta abo tabata e 
promer. Ami tambe semper 
a keda corda ésey. Pero esey 
tabata un sunchi di mucha, 
bon ta compronde?” 

“Bo ta tribi di hura esey?” 

“Ami si.” 

E ta ganjando y esey bo 
por ripara den su wowonan. 
Cuanto biaha despues di esey 
un otro mucha homber a sun- 
chi bo Anna Maria?” 


“Cu por bin compromiso di 
mi banda : ningun. Eseynan 
ta djies pa sunchi numa.” “Ta 
esei ta e custumber di boso- 
nan, hende di alta sociedad?” 
“Bo ta dunando mi les di 
moralidad ?” 

“Mi kier duna bo les, pero 
di berdadero amor. Un mucha 
muher cu laga cualkier hen- 
de sunchi e, ta perde e esen- 
cial mas intima di su feme- 
nidad.” 

“Bo ta masha gracioso. No 
worry, ami sa semper te unda 
mi por jega y nunca sali di 
limite. y mi sabi masha bon 
ta kiko mi mester elihi. Ja- 
mas lo mi quiboca, ésey ta 
sigur. Y den e momentonan 
aki, bo sa den kiko bo ta ha- 
yando bo mes”? 

“Mi tambe sa, no' duda 
esey.” Ainda e mucha hom- 
ber tinele bon teni. Nan cara 
tabata cerca di otro. Den e 
mirada di e mucha muher 
tin un meinasa. Claramente 
e tabata tin un sonrisa exi- 
tante y jen di placer. Y Pe- 
dro no ta un homber cu ta 
hala tras ni pa un toro, icorda 
pa un mucha muher coqueta. 
“Nan a jega di sunchi bo tur 
e biahanan asina..... ?” 

El a brazele y pone su lip- 
nan ariba e lipnan ardiente 
di Anna Maria y alavez e ta 
cariciele apasionadamente. 

Anna Maria tabata prepara, 

pero. no asina tanto. Pa- 

sobra e caricia baronil cu e 
mucha homber tabata brin- 
dele tabata asina diferente na 
e otronan cu e ta permiti na 
su distinguido amigonan. Na 
un momento el a sinti entre- 
ga. El a pone su brazanan 
tras di garganta di e mucha 
homber y a responde su sun- 

chinan back yen di calor. Ora 
c u nan a caba el a bisa: “Loke 
a pasa ta cu semper mi a sti- 
jna bo Anna Maria, maske es- 
aki ta tur un cos di absurdo.” 
Claridad di luna no tabata 
brilla mas. For di den parke, 
bo por a tende e alegre rumor 
di e invitadonan. Cerca ey 
banda, nan a tende un toro 
ta haci desorden y tur dos a 
spanta un poco. Tur dos a 
stop di braza otro. Y den un 
eegundo, e orgullo di Anna 
Maria de Olbiera a sali atro- 
be, e orgullo a desparce pa 
un momento di debilidad fe- 
menina. E la stoot e mucha 
homber for di su curpa vio- 
lentamente. Tambe el a hala 
dos paso atras. “Hala for di 
aki, mucha loco, esta un cos 
di kens esaki ta.” Pedro a 
bolbe bira tur calmo. E1 a 
bisa: 

“Tende, bo no tin mester 
di ganja bo mes, senjorita. 
Admiti cu e momento cu a 
pasa tabata maravilloso pa 
nos tur dos.” E mucha mu- 
her tabata masha rabia, e ta- 
bata tin berguenza pa loke 
a caba di pasa y loke e mes 
a permiti Sin sabi pakiko. 
Aunke cu e mes tin di ad- 
miti cu e momento ey tabata 
fantastico. Y e lo sigui ganja, 
si, y e lo tira tur sorto di 
paiabra cruel y fastioso na e 
homber enamora di djele na 
su cara. Esey ta mescos cu 
si e por venga su mes contra 
dje. “Bo no ta mas cu un in- 
feliz. Pero bo no Sa ainda cu 
tur tempo ta hunga mi taba- 
ta hunga cu bo, estudiante? 
Semper mi a hunga cu bo 
mescos cu pushi y raton y 
nada mas. Manera un experi- 
mento divertido di mi banda, 
mi a haci esey, djies pa haci 
bo perde bo cabez, manera 
bo a caba di haci. Abo ta 


kere cu bo ta donjo di bo 
mes curpa, cu bo ta masha 
homber, pero toch ami a haci 
bofon di bo.” 

“Ta con bo ta tribi di lan- 
ta bo wowonan y mira un 
hende di kende e distancia 
entre e y abo ta asina gran- 
di den su cara? Bo ta lubida 
cu bo tata no tabata nada 
mas cu un humilde homber di 
campo y cu ami ta heredera 
di Olibiera?” 

Abo cu a tribi di bisa cu 
bo ta stima mi. Un cos asina 
ridiculo y ami ta hari bo nu- 
ma.” E mucha muher a cu- 
minza hari nerviosamente. 
Pedro a keda firme y calmo. 
“Si ainda bo ta sigui ganja 
keto bai. Y ta occuriendo algo 
mescos cu awe tardi, cu den 
un momento sin spera bo a 
entrega bo mes amorosamen- 
te, si amorosamente, ta asina 
e ta y despues bo ta bini cu 
bo contradictorionan, y cu bo 
boca jen di falsedad y insul- 
to pa hustifiica bo consenshi 
orgulloso, ta considera un 
falta, ciendo cu ya kizas den 
bo bida bo a yega di aserca 
mi mes tanto cu bo a haci 
na e momemto aki. Ki lastima 
chikita.” “Sera bo boca, abo 
ta un hende cu tin cos di loco 
den su cabez, un mucha cu no 
sa drechi kiko e ta papia. 
Corda esaki bon, icu e sunchi 
cu mi a duna bo ta djies cos 
di ken e no tin ningun impor- 
tancia ni interes di mi banda. 
Esta un infeliz; henter mi 
bida lo mi keda hari e mo- 
mento aki. Puro falsedad nun- 
ca lo bo por lubida. Ban mira 
bai for di aki unbez, bai for 
di mi bista, mi no kier mira 
bo. Bo ta duna mi gana di 
hari bo y tambe bo ta duna 
mi lastima na e mes un mo- 
mento.” 


“Posiblemente bo ta tra- 
tando di convence bo mes di 
algo cu no ta berdad. Bo in- 
sultonan no a haci mi ningun 
efecto bo sa? Y toch bo tin 
carinjo pa mi, aunke cu e ca- 
rinjo aki ta total imposibel 
mi mester confesa esaki, p:i- 
sobra no tin mas cu un ber- 
dad solamente. Pero Dios sa, 
cu e carinjo aki a nace den 
mi pa bo, y contra di esey 
mi no por lucha. 

- Teenagers hits - 


Pa nos amantenan di mu- 
sica moderno e siman aki 
nos tin hitnan nobo publica 
aki bao. 

Si acaso tin hitnan cu boso 
kier pa nos publica skirbi nos 
prome cu diarazon y nos lo 
publicé pa boso. 

“Chuchubi Magazine” 

TAKE IT OR LEAYE IT 

You can turn off and on more 

times 

Than a flashing neon sign 
When you want you’re bad 
But you can be so kind. 

Just take it or leave it 
Don’t tell your friends just 
what you’re gonna do now. 
You take it or leave it 
Is just my life 

Ther’ve been times when you 
try making eyes 
At all my so called friends 
Then you go now you’re back 
But you can be so kind 
Just take it or leave it 
Don’t tell your friends just 
what you’re gonna do now. 
You take it or leave it 
Is just my life. 
Lalalalalalalalalalala eitc. 

LalaJalalalalalalalala eitc. 

I’m sick and tired of the smile 
that you give 
When you don’t come home at 

night 

Said you’d called that’s a lie 
But you can be so kind. 

You take it or leave it etc. 

SHOTGUN WEDDING 

People are standing all around 
At a shotgun wedding here in 
this town 

And I’m the victim, 

Oh, yeah, 

Of a shotgun wedding, 


’Cos your father’s got the gun 
And there ain’t no place to 

run 

Shotgun wedding, 

Oh, yeah. 

My my my my 
Oh, yeah, 

Someibody please, 

Some body oh, 

Oh, please help me now, 

Oh, yeah, 

Now I got to find a job 
Yes I have for you, me, 

The baby makes three 
Shotgun, shotgun, shotgun, 
shotgun, 

Shotgun, shotgun, shotgun 
wedding. 

Do you take this woman to 
be your lawful wedded wife? 
Oh, yeah, yeah, yeah, yeah, 

I looked around and all I 
could see 

And all I could see was 

shotguns 

Shotgun, shotgun, shotgun 
wedding. 

SUNNY AFTERNOON 

The taxman’s taken all my 

dough, 

And left me in my stately 

home 

Lazing on a sunny aftemoon 


And I can’t sail my yacht, 
He’s taken everything I’ve 

got 

All I’ve got’s this sunny 

aftemoon. 

Save me, save me, save me 
from this squeeze 
I’ve got a big fat momma 
tryin’ to break me 
And I love to live so 

pleasantly 

Live this life of luxury 
Lazing on a sunny aftemoon 
In summertime (4x). 

The girlfriend’s mn off with 
my car, 

And gone back to her ma 

and pa 

Telling tales of dmnkenness 
and cmelty 
Now I’m sitting here 
Sipping at my ice cold beer 
Lazing on a sunny aftemoon 

Help me, help me, help me 
sail away 

You give me two good reasons 
why I ought to stay 
’Cos I love to live so 

pleasantly 

Live this life of luxury 
Lazing on a sunny aftemoon 
In summertime (4x). 

B® lh@r®sc©p© di siman 



lidad pa drecha relacion cu 
personanan na exterior. Keda 
bon na haltura di bo situa- 
cion financiero. 


LEO 23 Juli —• 22 Agosto 

Personanan di mayor di 
edad por duna bo conseho di 
valor ariba asunto di finan- 
eia of belasting. Lo bin cier- 
to cambio den bo bida inti- 
mo, bo vitalidad y bo apa- 
rencia personal. 

VIItGO 

23 Ágosto — 22 September 

Esaki ta un bon siman pa 
drecha asuntonan di bida ma- 
trimonial, of relacionnan in- 
timo. Algo constructivo lo 
jvorde proponi na bo pa un 
socio of amigo. Amigonan por 
Jortalece coneccionnan roman- 
tico. 


ARIES 

Maart 21 — 19 April 
Comporta bo mes bon na 
cas. Lo bo logra e siman aki 
locual bo dssea. Esaki ta bo 
siman pa stimacién, entreten 
nemento, speculacion inver- 
con y asuntonan di amor. 

TAURO 


UAPRICORNIO 
22 December — 19 Januari 

Noticia di publico ta bon 
noticia. Lo bo sinja hopi di 
Itro si bo ta alerta. Cultiva 
•elacionnan eu bisinja. Lo 
)in cambio nan den bo bida. 

4CUARIO 

20 Jantuui — 1S Februari 

Lo bo sinti necesidad pa 
mas libertad of placer. Laga 
controla bo salud. Lo bo tin 
contactonan cu bo ensmigo, 
nan, publico y artistanan. 

PISCIS 

19 Februari ■—• 20 Maart 

Aspectonan pa bida sceial 
y romance ta favorable. E 
siman aki lo bo ricibi bishita. 
Sea activo y creativo cu bo 
huespednan. Lo tin un cam- 
bio na trabao of bo salud. 


April 20 —■ Mei 20 
Bo estudionan por progre- 
sa door di ayudo di amigonan 
berdadero cu kier mira bo de- 
seonan wórde cumpli. Per- 
sonanan di mayor edad por 
duna bo bon conseho si bo 
pidi nan. Por bin cambio na 
eás of oficina. 

GEMINI 

Mei 21 — Juni 20 
Pone bo attencion y lo bo 
ripara unda bo por mehorá 
asuntonan financiero. Bo por 
ricibi prcmocionnan den tra- 
bao e siman aki, dependiendo 
di bo relacion cu bo superior- 
nan. Un siman pa biahenan 
cortico cu bisinja. 

CANCÉR ' 

21 Juni — 22 Juli 
Bo accionnan personal lo 
trece bon reaccion pa un cier- 
to esfuerzonan. Tin posibi- 


LIBRA 

»3 September — 22 October 

Bon noticia lo trece cre- 
iito favorable pa bo. Tuma 
tontácto cu personanan di in- 
fluencia. Trata di trece pro- 
greso den bo trabao. 

SCORPIQN 

23 October — 21 November 

Personanan stima lo juda 
bo pa engrandece bo ambi- 
crdnnan. Goza di recreacion 
den oranan di anochi. Lo bo 
hanja varios responsabilidad 
grandi e siman áki. 

SAGITARIO 

22 November —- 21 December 
Termina asuntonan menos 
agradable y no neglesha res- 
ponsabilidadnan. Esaki por 
ta un oportunidad den cñal 
asuntonan personal y di placa 
ta concerni. 

